CELEX: 62016TN0011
Language: hr
Date: 2016-01-18 00:00:00
Title: Predmet T-11/16: Tužba podnesena 18. siječnja 2016. – De Masi protiv Komisije

29.2.2016   
            
            
               HR
            
            
               Službeni list Europske unije
            
            
               C 78/34
            
         Tužba podnesena 18. siječnja 2016. – De Masi protiv Komisije
   (Predmet T-11/16)
   (2016/C 078/47)
   Jezik postupka: njemački
   
      Stranke
   
   
      Tužitelj: Fabio De Masi (Bruxelles, Belgija) (zastupnik: prof. A. Fischer-Lescano)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku tuženika od 9. prosinca 2015. o zahtjevu za pristup dokumentima skupine „Code of Conduct”;
            
         
               —
            
            
               poništi odluku tuženika od 9. studenoga 2015. o ograničenom pristupu dokumentima skupine „Code of Conduct”;
            
         
               —
            
            
               naloži tuženiku snošenje troškova u skladu s člankom 87. Poslovnika Općeg suda, uključujući troškove mogućih intervenijenata.
            
         
      Tužbeni razlozi i glavni argumenti
   
   Tužitelj u prilog tužbi ističe četiri tužbena razloga, od kojih se dva odnose na odluku tuženika od 9. prosinca 2015., a dva na odluku tuženika od 9. studenoga.
   
               —
            
            
               Odluka tuženika od 9. prosinca 2015.
               
                           1.
                        
                        
                           Prvi tužbeni razlog: povreda članka 8. stavka 1. Uredbe (EZ) br. 1049/2001 (1)
                           
                           Tužitelj tvrdi da je odlukom od 9. prosinca 2015. povrijeđeno pravo na obradu ponovnih zahtjeva bez odgađanja, predviđeno gore navedenom odredbom.
                        
                     
                           2.
                        
                        
                           Drugi tužbeni razlog: povreda članka 15. stavka 3. UFEU-a u vezi s člankom 2. stavkom 1. Uredbe (EZ) br. 1049/2001
                           Tužitelj osim toga tvrdi da je odlukom tuženika o uskraćivanju potpunog pristupa dokumentima skupine „Kodeks ponašanja” (oporezivanje poduzetnika), koju je osnovalo Vijeće, također povrijeđeno njegovo pravo na pristup tim dokumentima, zajamčeno gore navedenim odredbama.
                        
                     
         
               —
            
            
               Odluka tuženika od 9. studenoga 2015.
               
                           3.
                        
                        
                           Treći tužbeni razlog: povreda članka 230. stavka 2. UFEU-a u vezi s člankom 10. stavkom 2. UEU-a u vezi s obvezom pružanja informacija
                           Tužitelj u tom pogledu ističe da on kao član Europskom parlamenta ima subjektivno pravo, utemeljeno na primarnom zakonodavstvu, na potpuni pristup dokumentima, ako su oni potrebni radi provedbe parlamentarnog nadzora.
                        
                     
                           4.
                        
                        
                           Četvrti tužbeni razlog: povreda međuinstitucionalnog okvirnog sporazuma o odnosima između Europskog parlamenta i Europske komisije.
                           Konačno, tužitelj ističe da je odlukom od 9. studenoga također povrijeđen gore navedeni okvirni sporazum, jer se prilikom njegove primjene mora poštovati ratio članka 230. UFEU-a – osigurati najširi mogući pristup dokumentima.
                        
                     
         
      (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, str. 43.) (SL, posebno izdanje na hrvatskom jeziku, poglavlje 1., svezak 16., str. 70.)